รัฐบาลไทย-ข่าวทำเนียบรัฐบาล-นายกรัฐมนตรี ประธานการประชุมคณะกรรมทรัพยากรน้ำแห่งชาติ ครั้งที่ 4/2559 เน้นท้องถิ่นทำงานร่วมกับประชาชน เพื่อสร้างความเข้มแข็งอย่างยั่งยืน
วันพุธที่ 23 พฤศจิกายน 2559
นายกรัฐมนตรี ประธานการประชุมคณะกรรมทรัพยากรน้ําแห่งชาติ ครั้งที่ 4/2559 เน้นท้องถิ่นทํางานร่วมกับประชาชน เพื่อสร้างความเข้มแข็งอย่างยั่งยืน
นายกรัฐมนตรี ประธานการประชุมคณะกรรมทรัพยากรน้ําแห่งชาติ ครั้งที่ 4/2559 เน้นท้องถิ่นทํางานร่วมกับประชาชน เพื่อสร้างความเข้มแข็งอย่างยั่งยืน
วันนี้ (23 พฤศจิกายน 2559) เวลา 09.00 น. ณ ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการทรัพยากรน้ําแห่งชาติ (กนช.) ครั้งที่ 4/2559 โดยมี พลอากาศเอก ประจิน จั่นตอง รองนายกรัฐมนตรี พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ และผู้ที่เกี่ยวข้องเข้าร่วมการประชุม สรุปสาระสําคัญของผลการประชุมฯ ดังนี้
1) ที่ประชุมเห็นชอบในหลักการแผนยุทธศาสตร์การบริหารจัดการทรัพยากรน้ําและแผนปฏิบัติการ ปี 2561 รวมถึงแผนยุทธศาสตร์การบริหารจัดการทรัพยากรน้ําในลุ่มน้ํา และแผนปฏิบัติการ ปี 2561 ทั้ง 25 ลุ่มน้ํา โดยมอบหมายให้หน่วยงานที่เกี่ยวข้องนําแผนดังกล่าว ทั้ง 25 ลุ่มน้ํา เสนอขอรับการสนับสนุนงบประมาณในปีงบประมาณ พ.ศ. 2561 ให้สอดคล้องกับงบประมาณที่ได้รับในแต่ละปี พร้อมจัดลําดับความสําคัญของโครงการ ให้สอดคล้องต่อความต้องการของพื้นที่ ตามเป้าหมายที่กําหนดในยุทธศาสตร์และกลยุทธ์การบริหารจัดการทรัพยากร สําหรับกรณีที่ในพื้นที่ลุ่มน้ํามีปัญหารุนแรงให้หน่วยงานร่วมพิจารณาในลักษณะบูรณาการเชิงพื้นที่ เพื่อบรรเทาปัญหาน้ําท่วมในลุ่มน้ํา และเพื่อให้โครงการมีผลสัมฤทธิ์ชัดเจน
2) ที่ประชุมเห็นชอบในหลักการการปรับยุทธศาสตร์การบริหารจัดการน้ํา (พ.ศ.2558-2569) ให้สอดคล้องกับยุทธศาสตร์แห่งชาติ 20 ปี (พ.ศ. 2560-2579) และปรับปรุง ขยายเพิ่มเติมทิศทางเป้าหมายยุทธศาสตร์การบริหารจัดการน้ําจากปี 2558 ถึง 2569 เป็นปี 2558 ถึง 2579 โดยมอบหมายให้หน่วยงานที่เกี่ยวข้องตามภารกิจในยุทธศาสตร์การบริหารจัดการทรัพยากรจัดทํากรอบแนวทาง เป้าหมาย ตัวชี้วัด จัดการทรัพยากรน้ํา 20 ปี ให้สอดคล้องกับยุทธศาสตร์ชาติ 20 ปี โดยมีเป้าหมายเพื่อการพัฒนาที่ยั่งยืน ทั้งนี้ ให้พิจารณาตามที่ฝ่ายเลขานุการ กนช. เสนอ และมอบหน่วยงานให้รับผิดชอบแต่ละยุทธศาสตร์ ดังนี้ ยุทธศาสตร์ที่ 1 กรมทรัพยากรน้ํา ยุทธศาสตร์ที่ 2 กรมชลประทาน ยุทธศาสตร์ที่ 3 กรมชลประทาน ยุทธศาสตร์ที่ 4 กรมควบคุมมลพิษ ยุทธศาสตร์ที่ 5 กรมป่าไม้ และยุทธศาสตร์ที่ 6 กรมทรัพยากรธรรมชาติ แล้วจัดส่งฝ่ายเลขานุการ กนช. เพื่อวิเคราะห์สรุปรวบรวมเสนอในที่ประชุมฯ เพื่อพิจารณาต่อไป
3) ที่ประชุมเห็นชอบในหลักการให้กรมชลประทานดําเนินโครงการพัฒนาอ่างเก็บน้ําขนาดใหญ่ คือ โครงการอ่างเก็บน้ําวังหีบ อันเนื่องมาจากพระราชดําริ จังหวัดนครศรีธรรมราช และเห็นชอบในหลักการให้กรมชลประทานดําเนินโครงการอ่างเก็บน้ําบ้านยางดี บ้านยางนาดี ตําบลชีบน อําเภอบ้านเขว้า และบ้านละหานค่าย ตําบลโคกสะอาด อําเภอหนองบัวระเหว จังหวัดชัยภูมิ
4) ที่ประชุมเห็นชอบการขอรับการสนับสนุนงบประมาณ โครงการพัฒนาแหล่งน้ําในพื้นที่ 6 ตําบลของอําเภอท่าหลวง จังหวัดลพบุรี ทั้งนี้ ให้จังหวัดลพบุรี ดําเนินการในส่วนการอนุรักษ์ฟื้นฟูป่าปีสิรินธรโดยใช้งบประมาณทั้งสิ้น 8,448,000 บาท โดยให้ทําความตกลงกับสํานักงานงบประมาณ พร้อมกับเห็นชอบในหลักการให้กรมป้องกันและบรรเทาสาธารณภัยดําเนินการเพิ่มประสิทธิภาพการเก็บกักน้ําของอ่างเก็บน้ําภายในพื้นที่โครงการ รวมทั้ง มอบหมายให้จังหวัดลพบุรี รายงานความก้าวหน้าของการดําเนินโครงการดังกล่าวด้วย
และ 5) ในที่ประชุมเห็นชอบการขอยกเลิกรายการ และเปลี่ยนแปลงสถานที่ดําเนินงาน และขยายระยะเวลาดําเนินการ การใช้จ่ายงบประมาณโครงการพัฒนาแหล่งน้ําบาดาลเพื่อแก้ไขปัญหาการขาดแคลนน้ําอุปโภคบริโภคภายใต้แผนยุทธศาสตร์บริหารจัดการทรัพยากรน้ํา เพื่อการจัดหาน้ําเพื่อการอุปโภคบริโภคให้แก่ชุมชนครอบคลุมทุกหมู่บ้านเกิดประโยชน์สูงสุดแก่ประชาชนในการดํารงชีวิต และความเป็นอยู่ที่ดี
ในโอกาสนี้ นายกรัฐมนตรี ได้กล่าวมอบนโยบายระหว่างการประชุมฯ ตอนหนึ่งว่า การบริหารจัดการน้ํา จะต้องดําเนินการอย่างเป็นขั้นตอน จากต้นทาง กลางทาง ไปสู่ปลายทาง และจะต้องอยู่ภายใต้กรอบของสํานักงานคณะกรรมการทรัพยากรน้ําแห่งชาติ (กนช.) ตามแผนยุทธศาสตร์แห่งชาติ 20 ปี เพื่อเชื่อมโยงการจัดการงบประมาณให้เกิดผลสัมฤทธิ์ และให้ประชาชนได้รับประโยชน์สูงสุด สิ่งสําคัญคือ จะต้องสร้างการรับรู้ที่เข้าใจให้กับประชาชน ไม่ให้เกิดความขัดแย้ง โดยที่ผ่านมา เป็นการจัดเตรียมขั้นพื้นฐาน ซึ่งต่อจากนี้จะเป็นการปฏิรูปอย่างต่อเนื่องในปี พ.ศ. 2561 เพื่อส่งต่อให้คณะทํางานชุดต่อไป ตามแผนยุทธศาสตร์แห่งชาติ 20 ปี เพื่อสร้างความมั่นคงด้านทรัพยากรน้ํา ทั้งหมดนี้คือแผนงานพระบาทสมเด็จพระปรมินทรมหาภูมิพลอดุยเดช ทําเพื่อประชาชนตลอดมา รััฐบาลเป็นเพียงเจ้าหลักในการดําเนินการ โดยจะมอบนโยบายและอนุมัติงบประมาณให้หน่วยงานส่วนท้องถิ่นทํางานร่วมกับประชาชนในรูปแบบประชารัฐ ทําให้ประชาชนเกิดความเข้มแข็ง สามารถอยู่ได้ด้วยตนเอง ร่วมกันทํางานอย่างต่อเนิื่องเพื่่อนําประเทศไทยก้าวไปสู่ความมั่นคง มั่งคั่ง และยั่งยืน ต่อไป
---------------------------------------------------------
กลุ่มประชาสัมพันธ์และเผยแพร่สํานักโฆษก